CELEX: 32022R0425
Language: bg
Date: 2022-03-14 00:00:00
Title: Регламент за изпълнение (ЕС) 2022/425 на Комисията от 14 март 2022 година за изменение на Регламент за изпълнение (ЕС) 2019/947 по отношение на отлагането на преходните дати за използването на определени безпилотни летателни системи в „неограничената“ категория и датата на прилагане за основни сценарии за операции, изпълнявани във или извън обсега на видимост (текст от значение за ЕИП)

15.3.2022   
               
               
                  BG
               
               
                  Официален вестник на Европейския съюз
               
               
                  L 87/20
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/425 НА КОМИСИЯТА
         от 14 март 2022 година
         за изменение на Регламент за изпълнение (ЕС) 2019/947 по отношение на отлагането на преходните дати за използването на определени безпилотни летателни системи в „неограничената“ категория и датата на прилагане за основни сценарии за операции, изпълнявани във или извън обсега на видимост
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (1), и по-специално член 57 от него,
         като има предвид, че:
         
                     (1)
                  
                  
                     Съгласно член 20 от Регламент за изпълнение (ЕС) 2019/947 (2) на Комисията се разрешава безпилотните летателни системи (БЛС), които не са в съответствие с Делегиран регламент (ЕС) 2019/945 (3) на Комисията и които не са частно сглобени, да продължат да се използват в „неограничената“ категория при определени ограничени експлоатационни условия, когато са пуснати на пазара преди 1 януари 2023 г. Съгласно член 22 от Регламент за изпълнение (ЕС) 2019/947 БЛС, които не отговарят на изискванията на части 1—5 от приложението към Делегиран регламент (ЕС) 2019/945, могат да бъдат използвани в „неограничената“ категория само при определени ограничени експлоатационни условия за преходен период, приключващ на 1 януари 2023 г.
                  
               
                     (2)
                  
                  
                     В съответствие с член 23, параграф 2 от Регламент за изпълнение (ЕС) 2019/947, считано от 3 декември 2023 г., държавите членки могат да приемат само декларации, направени от оператори на БЛС в съответствие с член 5, параграф 5 от посочения регламент за изпълнение, за експлоатация, отговаряща на един от двата основни сценария, или в обсега на видимост над контролирана наземна площ в населена среда, или извън обсега на видимост с наблюдатели на въздушното пространство над контролирана наземна площ в слабо населена среда, определени в допълнение 1 към приложението към посочения регламент за изпълнение.
                  
               
                     (3)
                  
                  
                     Някои от хармонизираните стандарти, отнасящи се до изискванията, приложими за БЛС от класове C0 — C6, необходими за експлоатиране в „неограничената“ категория или по основните сценарии, както и пряката идентификация от разстояние, не биха били на разположение до средата на 2023 г. Без тези хармонизирани стандарти производителите на БЛС на практика биха били възпрепятствани да пускат на пазара БЛС, съответстващи на изискванията, преди края на преходния период, предвиден в член 22 от Регламент за изпълнение (ЕС) 2019/947.
                  
               
                     (4)
                  
                  
                     Поради това е необходимо да се удължат периодите, определени от датите, предвидени в членове 20 и 22 от Регламент за изпълнение (ЕС) 2019/947, за да се гарантира, че производителите и операторите на БЛС разполагат с хармонизираните стандарти, отнасящи се до изискванията, приложими за БЛС от класове C0 — C6, преди изтичането на въпросните периоди. Необходимо е също така да се отложи датата на прилагане на двата основни сценария, посочени в допълнение 1 към приложението към посочения регламент за изпълнение, за да се гарантира, че тези хармонизирани стандарти са на разположение, преди държавите членки да могат да приемат декларации за експлоатация, съобразена с посочените основни сценарии. Дотогава държавите членки следва да могат да приемат декларации, направени от оператори на БЛС в съответствие с член 5, параграф 5 от посочения регламент за изпълнение, въз основа на националните основни сценарии или равностойни разпоредби.
                  
               
                     (5)
                  
                  
                     Мерките, предвидени в настоящия регламент, са в съответствие със становището на комитета, създаден по силата на член 127 от Регламент (ЕС) 2018/1139.
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2019/947 се изменя както следва:
            
                        1)
                     
                     
                        в член 20 „1 януари 2023 г.“ се заменя с „1 януари 2024 г.“;
                     
                  
                        2)
                     
                     
                        в член 22 уводните думи се заменят със следното:
                        „Без да се засяга член 20, използването на БЛС в „неограничената“ категория, които не отговарят на изискванията на части 1—5 от приложението към Делегиран регламент (ЕС) 2019/945 на Комисията (*1), се разрешава за преходен период, приключващ на 31 декември 2023 г., при следните условия:
                        
                           (*1)  Делегиран регламент (ЕС) 2019/945 на Комисията от 12 март 2019 г. относно безпилотните летателни системи и операторите от трети държави на безпилотни летателни системи (ОВ L 152, 11.6.2019 г., стр. 1).“;"
                        
                     
                  
                        3)
                     
                     
                        в член 23 параграфи 2, 3 и 4 се заменят със следното:
                        
                           „2.   Член 5, параграф 5 се прилага от 1 януари 2024 г.
                        
                        
                           3.   Точка UAS.OPEN.060, подточка 2, буква ж) и точка UAS.SPEC.050, подточка 1, буква л), подточка i) от приложението се прилагат от 1 юли 2022 г., а точка UAS.SPEC.050, подточка 1, буква л), подточка ii) от приложението се прилага от 1 януари 2024 г.
                        
                        
                           4.   Без да се засягат разпоредбите на член 21, параграф 1 до 31 декември 2023 г. държавите членки могат да приемат декларации, направени от оператори на БЛС в съответствие с член 5, параграф 5, въз основа на националните основни сценарии или равностойни разпоредби, ако тези национални сценарии отговарят на изискванията на точка UAS.SPEC.020 от приложението.
                           Тези декларации престават да са валидни от 1 януари 2026 г.“
                        
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 212, 22.8.2018 г., стр. 1.
         
            (2)  Регламент за изпълнение (ЕС) 2019/947 на Комисията от 24 май 2019 г. относно правилата и процедурите за експлоатация на безпилотни въздухоплавателни средства (ОВ L 152, 11.6.2019 г., стр. 45).
         
            (3)  Делегиран регламент (ЕС) 2019/945 на Комисията от 12 март 2019 г. относно безпилотните летателни системи и операторите от трети държави на безпилотни летателни системи (ОВ L 152, 11.6.2019 г., стр. 1).